
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra propunerii legislative pentru completarea art. 284 din Legea nr. 571/2003 privind Codul fiscal, trimisă spre dezbatere în fond cu adresa nr. Plx.129/2014 din 25 martie 2014, înregistrată sub nr. 4c-2/174 din 26 martie 2014, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE,

Gheorghe – Eugen NICOLĂESCU
Parlamentul  României

RAPORT

asupra propunerii legislative pentru completarea art. 284 din 
Legea nr. 571/2003 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond  cu propunerea legislativă pentru completarea art. 284 din Legea nr. 571/2003 privind Codul fiscal, trimisă spre dezbatere în fond cu adresa nr. Plx. 129/2014 din 25 martie 2014, înregistrată sub nr. 4c-2/174 din 26 martie 2014.

Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins iniţiativa legislativă în şedinţa din 18 martie 2014.

La întocmirea raportului s-a avut în vedere avizul favorabil al Consiliului Legislativ precum şi punctul de vedere negativ al Guvernului.
În raport cu obiectul şi conţinutul său, propunerea legislativă face parte din categoria legilor ordinare.
Iniţiativa legislativă supusă dezbaterii are ca obiect de reglementare completarea articolului 284 din Legea nr. 571/2003 privind Codul Fiscal, cu modificările și completările ulterioare, în sensul reducerii cu 50% a impozitului pe venit din activităţile agricole pentru persoanele care domiciliază şi trăiesc în Rezervaţia Biosferei Delta Dunării.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă menţionată mai sus, în şedinţa din 03 iunie 2014.

Din totalul de 34 de membri ai Comisiei pentru buget, finanţe şi bănci au fost prezenţi la dezbateri  32 deputaţi.
La dezbaterea acestei iniţiative legislative a fost prezent, în calitate de invitat, din partea Ministerului Finanțelor Publice, domnul Ion Ghizdeanu – preşedintele Comisiei Naționale de Prognoză.
În urma examinării propunerii legislative pentru completarea art. 284 din Legea nr. 571/2003 privind Codul Fiscal, a opiniilor exprimate, membrii Comisiei propun, cu unanimitatea celor prezenţi, respingerea acesteia întrucât prevederile conduc la un tratament fiscal discriminatoriu comparativ cu alte categorii de contribuabili persoane fizice plătitoare de impozit pe venitul din activităţi agricole, care domiciliază şi trăiesc în alte zone ale ţării.

